CELEX: 32020R1666
Language: bg
Date: 2020-11-10 00:00:00
Title: Регламент (ЕС) 2020/1666 на Комисията от 10 ноември 2020 година за изменение на Регламент (ЕО) № 2003/2003 на Европейския парламент и на Съвета относно торовете, за да се включи нов вид ЕО тор в приложение I (текст от значение за ЕИП)

11.11.2020   
               
               
                  BG
               
               
                  Официален вестник на Европейския съюз
               
               
                  L 377/3
               
            
         РЕГЛАМЕНТ (ЕС) 2020/1666 НА КОМИСИЯТА
         от 10 ноември 2020 година
         за изменение на Регламент (ЕО) № 2003/2003 на Европейския парламент и на Съвета относно торовете, за да се включи нов вид ЕО тор в приложение I
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 2003/2003 на Европейския парламент и на Съвета от 13 октомври 2003 г. относно торовете (1), и по-специално член 31, параграф 1 от него,
         като има предвид, че:
         
                     (1)
                  
                  
                     Производител на калциев хелат на иминодиянтарната киселина (Са-IDHA) подаде заявление до Комисията чрез полските органи за включване на Ca-IDHA като ново вписване в приложение I към Регламент (ЕО) № 2003/2003. Ca-IDHA бе разработен в отговор на искания от градинарския сектор за разработване на алтернативи на съществуващите източници на калций, чиято употреба може да доведе при определени условия до поражения на листата след листно приложение.
                  
               
                     (2)
                  
                  
                     Ca-IDHA отговаря на изискванията, определени в член 14 от Регламент (ЕО) № 2003/2003. Поради това той следва да бъде включен в списъка на видовете ЕО торове в приложение I към посочения регламент.
                  
               
                     (3)
                  
                  
                     Поради това Регламент (ЕО) № 2003/2003 следва да бъде съответно изменен.
                  
               
                     (4)
                  
                  
                     Мерките, предвидени в настоящия регламент, са в съответствие със становището на комитета, създаден съгласно член 32 от Регламент (ЕО) № 2003/2003,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение I към Регламент (ЕО) № 2003/2003 се изменя в съответствие с приложението към настоящия регламент.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 10 ноември 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 304, 21.11.2003 г., стр. 1.
      
      
         
            ПРИЛОЖЕНИЕ
            В таблица Г от приложение I към Регламент (ЕО) № 2003/2003 се вмъква следният ред 2.3:
            
               
                           „2.3
                        
                        
                           Калциев хелат на иминодиянтарната киселина
                        
                        
                           Продукт, получен по химичен път, който съдържа калциев хелат на иминодиянтарната киселина като основна съставка, без добавка на органични хранителни вещества от животински или растителен произход
                        
                        
                           9 % CaO.
                           Калций, изразен като CaO, хелиран с иминодиянтарна киселина (IDHA), водоразтворим.
                        
                        
                            
                        
                        
                           Калций, изразен като CaO, хелиран с иминодиянтарна киселина (IDHA), водоразтворим.“